b'\n_START_ARTICLE_\nSaplunara\n_START_SECTION_\nGeografija\n_START_PARAGRAPH_\nNaselje, ki se deli na Veliki in Mali Sapulanar, le\xc5\xbei na jugovzhodni obali ob zalivu z lepimi pe\xc5\xa1\xc4\x8denimi pla\xc5\xbeami. Kraj, ki je novej\xc5\xa1a turisti\xc4\x8dna destinacija, je obkro\xc5\xbeen z gostim borovim gozdom in s cesto povezan z naseljem Korita. Ob cesti ki pelje proti Koritam je ledina \xc2\xbbPinjevci\xc2\xab\xc2\xa0s slikovitim gozdom Pinij. V bli\xc5\xbeini zaselka  je zaliv \xc2\xbbBlaca\xc2\xab\xc2\xa0z v poletnih mesecih zelo obiskano pe\xc5\xa1\xc4\x8deno pla\xc5\xbeo._NEWLINE_Zaliv Sapunara,ki je dolg okoli 1 km in \xc5\xa1irok do 0,5\xc2\xa0km, je edino zanesljivo zakloni\xc5\xa1\xc4\x8de pred jugom na ju\xc5\xbeni strani otoka. Severozahodni del zaliva pa je varen tudi pred udarci burje._NEWLINE_Na prostranih plitvinah pe\xc5\xa1\xc4\x8denih pla\xc5\xbe se morje v poletnih mesecih ogreje tudi do 28\xc2\xb0C.'